De venter på Dem i dagligstuen, sir.
Tak, Barnesby.
Forresten, Barnesby...
Jeg ser Dem gerne gøre os selskab. Hvis De ikke har noget imod det.
- Har De fundet fruens smykker? - Har De fundet min rubin, inspektør?
Desværre ikke, men jeg har fundet noget andet.
Jeg har fundet Lord Fenleys morder.
Antyder De, at en af os har begået denne grusomme forbrydelse?
Det er absurd. Jeg nægter at tro det.
Mr. Montrose, jeg kan bevise min påstand.
Alle de tilstedeværende har et motiv.
Det kan have været hvem som helst af jer.
Sir Derek, De har fusket med Fenley Industries' regnskaber -
- bistået af Deres svigersøn mr. Foxwell.
De er desuden vidende om, at lady Ridgely -
- havde en affære med lord Fenley, som fik en brat afslutning, -
- da han genoptog sin flirten med lady Foxcroft.
Hun havde nemlig afsløret Barnesby -
- som Fenleys halvbror, og uægte far til mr. Peter Montrose.
Montrose ville overtage firmaet med hjælp fra mr. Da Silva, -
- som ville blive ruineret, hvis forehavendet mislykkedes.
Ja. Alle havde et motiv. Alle kunne have myrdet ham...
- Men kun én gjorde det. - Sidder morderen i denne stue?
Ja miss Kate. I selvsamme stue.
Jeg er træt af at lege "katten efter musen", inspektør.
Nuvel...
Lord Fenleys morder...
... er...
Åh, nej! Vil De tænde lyset, mr. Peacock?
Jeg kan hurtigt reparere fremviseren.
Næppe.
Nu får vi aldrig morderens navn at vide.
Det er ret indlysende, hvem morderen var.
Hvem, miss Marple? Var det sir Derek?
Nej. Han ville næppe myrde sin egen kompagnon, -
- når han kun ejede 49%, -
- hvorimod aktiemajoriteten ejedes af hans arvefjende Fenleys søster.
- Så var det den unge slyngel Peter? - Heller ikke, major.
De eneste spor man fandt, var spor efter cykeldæk.
Jamen Peter hadede Fenley.
Peter er født med en hørefejl, som påvirker hans balanceevne.
Han kan umuligt have holdt balancen på en cykel.
Godnat, major. Tillader De, frue?
- Godnat, Dolly. - Jeg er sikker på, det var butleren.
Barnesby myrdede ham, ikke? Jeg tænker på skyderen i skuffen...
Barnesby havde aldrig sat sine ben i Fenleys hus.
Og fodaftrykkene førte direkte hen til kammeret i den fløj, -
- hvor lord Fenley ofte opholdt sig. Morderen var stedkendt.
Hvem er så morderen? Hvem myrdede lord Fenley?
Den unge miss Kate, hvem ellers?
Hvorfor mener De det?
Fordi kniven sad dybt plantet i venstre side af brystet.
En højrehåndet person kunne ikke have anvendt så stor kraft.
Bemærk, at miss Kate viftede med sin perlekæde med... venstre hånd.
Godnat, pastor. Det med fremviseren klarer De i en ruf.
- Måske tager hun fejl. - Nej. Jeg har set filmen.
MORD I SPEJLET
Det kommer helt bag på mig, Ade. Hun virkede da så sød.
Menneskets natur og skuespilkunst er to sider af samme sag.
Hør så her, Marty...
Jeg er ligeglad med, hvad de tedrikkende sjufter kræver.
Denne film bliver et megahit! Så efterkom deres krav!
Jeg vil ikke diskutere det. Jeg er instruktøren.
Hvis jeg bestiller en flok kænguruer med doktorgrad, så skaffer du dem.
- Er den feset ind? - Ja. Hvordan har Marina det?
Hun har det skam fint.
Tak, Bates.
Jeg beklager, mrs. Vantry. Marina er til kostumeprøve.
Miss Greg er knust over, hun ikke nåede at møde Dem i dag.
Jeg forstår.
- Hvilken film indspiller De herovre? - "Mary Stuart, Dronning af Skotland".
Hvor interessant.
Marina sagde, jeg skulle tale med Dem om markedsfesten.
Hun frygter, folk vil holde sig væk. Vi er jo fremmede her.
Kære miss Zlelinsky, alle glæder sig til at se miss Greg.
Vi er ikke vant til at få besøg af en filmstjerne og hendes berømte mand.
Jason! Vi sad netop og talte om dig. Mr. Rudd, det er mrs. Vantry.
Mrs. Vantry. Mine kone og jeg er beæret over at bo hos Dem.
De må ikke opfatte det som mit hus.
Efter min mand døde, blev huset alt for stort for mig.
Jeg føler mig bedre tilpas i portnerboligen.
Nå, men jeg må videre. Det var hyggeligt at møde Dem.
Bliv endelig siddende. Jeg tror godt, jeg kan finde ud.
Hils Deres kone fra mig. Farvel, miss Zlelinsky.
- Hvor er Marina? - Ovenpå. Gået ud som et lys.
- Er hun begyndt at tage piller igen? - Det tør antydes.
Jeg ønsker hende alt godt. Hun har haft det svært nok.
Hun er tilfreds, indtil hun bliver træt af at spille godsejerfrue.
Undskyld.
Lad være med at ødelægge det.
- Okay? - Okay.
Drik ikke for hurtigt, drenge. I får bare ondt i halsen.
Man skulle tro, det var Buckingham Palace, ikke Gossington Hall.
Ikke med det frimærke af en græsplæne.
God eftermiddag, mrs. Vantry.
- Goddag, major. Jane. - Dolly. Miss Giles.
- Mon hun kommer med? - Hvem?
Marina Greg, filmstjernen. Hvem ellers?
Jeg forstår mig ikke på filmstjerner, -
- men hvis hun interesserer sig for det lokale samfund, -
- vil hun næppe skuffe sine fans.
Jeg er sikker på, mr. Foxley vil give hende den fanfare, hun har fortjent.
Ikke skubbe, drenge!
De havde ret, miss Marple.
Mrs. Babcock, miss Greg ønsker at takke alle for deres hjælp.
- Vil De følge med op på godset? - Gerne! Ih, altså!
- Er det ikke spændende, Wendy? - Jo. Du har jo hilst på hende.
Vi vil gerne byde majoren og damerne på en forfriskning indenfor.
Det vil vi mægtig gerne. Ikke?
- Er hun ikke smuk? - Jo. Men hun rammer dårligt.
Tak, kære venner. Mine nye, dejlige venner. Tak.
Marina...
Jason spørger efter dig. Gæsterne er utålmodige.
- Nu morer jeg mig lige så godt. - Mådehold er en dyd.
Må jeg låne lidt af dit? Vi har jo så meget til fælles.
Klar, parat, start!
Roy! Kan du så komme her!
Sit! Fin hund.
Hawkins, kald din hund til ro. Du ved, han skal være i snor.
Undskyld, miss Marple.
Miss Marple! Slog De Dem?
Jeg var selv ude om det.
- Jeg fejler intet, dr. Haydock. - Vil De deltage i ske-løbet?
Det var et slemt fald. De slap med en forstuvning.
- Hvordan kan De holde til det? - Jeg gik lange ture som ung.
De går ingen steder lige nu. Jeg kører Dem hjem.
Jeg skal nok referere al sladderen, når jeg kigger forbi morgen.
Sladder? Jeg interesserer mig blot for den menneskelige natur.
Cherry, vil du sørge for gæsterne? De drikker os ud af huset.
Vores komité mener, at Deres film er lidt for...
... vovede til at blive vist ved arrangementerne i præstegården.
- Hvor charmerende. - Deres saftevand, pastor.
Marina, borgmesteren vil vist gerne sludre med dig.
De må have mig undskyldt.
Er det første gang, De er i England, mr. Rudd?
Hvilket bedårende halsbånd.
Godt klaret, mr. Rudd. Alle tiders.
Mrs. Babcock er vores utrættelige sekretær.
Kvindeinstituttet kan slet ikke undvære hende.
- Din kone havde da kat... - Ja, men den havde eksem.
Mosede gulerødder og varm mælk gør underværker.
Marina, det er mrs. Babcock og miss Greg.
Det glæder mig at hilse på Dem.
Jeg ved, det er skørt, og De kan sikkert ikke huske det.
De møder jo så mange mennesker.
Det var under krigen. De optrådte for vore soldater i Plymouth.
Jeg husker det, som var det i går.
- Min hjulkrone døde i vinter. - Det gør mig ondt.
Den skal skæres helt ned om forå... nej, om...
Mr. Rudd, jeg hører, De er filmproducent...
- Nej, jeg er instruktør. - Er der en forskel?
Ja. Producenten skaffer pengene, og instruktøren bruger dem.
Producenten skælder instruktøren ud, fordi han bruger for mange penge...
Instruktøren høster al æren, og producenten får mavesår.
Miss Brewster!
Åh nej! Tøjten og Miss Greg under samme tag. Det går aldrig.
Det var fantastisk. De var iført en vidunderlig blå kjole.
Og så sang De: "I'll Be Seing You". Jeg er en stor fan af Dem.
Hvor sødt...
Men så skete der noget forfærdeligt. Det gik mig meget på.
Har De mødt Clark Gable i virkeligheden? Er han gift?
Er det ham med de store ører?
Lola. Marty har inviteret hende.
Jeg var ikke syg, kun lidt sløj.
Men så fik jeg en idé. Jeg havde ikke købt billet...
Gem det til Oscarfesten.
Hvem tror De lukkede mig ind? Min onkel, scenefunktionæren.
Jason, min egen! Hvor er den henrivende Marina?
- Fed fest, Jason. - Jeg kunne myrde dig!
P.R. gavner forretningen, min dreng.
Og der stod jeg så i kulisserne for første gang...
Det var dødspændende. Og De var vidunderlig.
Da tæppet gik ned, fik jeg Deres autograf -
- og jeg fik lov at kysse Dem.
... Det var mit livs mest spændende øjeblik...
En sød historie. Hvad drikker du?
Jason laver jordens dejligste daquiri.
Jason, må vi få to daquiri, som kun du kan lave dem?
Har du det godt?
Jeg har fint, Jinx. Helt fint.
Marina, min egen! Er du her også?
Lola. Hvilken "herlig" overraskelse.
Du ser bedårende ud som sædvanlig. Godt, belysningen er dæmpet.
Det skal du ikke bekymre dig om. Du ligner Lassie med den paryk.
Jeg elsker din humoristiske sans.
Du har bevaret din flotte figur... og der er blevet mere af den.
Skulle du ikke til et seminar om plastikkirurgi i Schweiz?
Jo, men jeg måtte simpelthen i gang med filmoptagelserne.
En gang skuespillerinde, altid skuespillerinde.
Jeg kender godt talemåden... Men hvor kommer du ind i billedet?
Hvordan føles det at være tilbage efter så laaang en pause?
- En drink, mrs. Babcock? - Mr. Rudd henter en til mig.
Skal du ligne en lagkage? En, som alle har taget et stykke af?
- Smil til fotografen, mine damer. - Op med hagen, skat. Dobbelthagen.
Ryk lidt tættere sammen.
Der er kun to ting, jeg hader ved dig, Lola...
- Og hvad er så det? - Dit ansigt.
En daquiri special.
Ih, tusind tak! Det er første gang, jeg smager det.
Værsgo, min egen. Kan mine to yndlingsstjerner enes?
- Marty, du kører Marina ned psykisk. - Sludder.
De knuser glas i hinandens drinks og kindkysser kun, hvis de er forkølede.
- De tager deres arbejde alvorligt. - Det gjorde Attila også.
Marty! Hvor betænksomt af dig at invitere Lola med til min fest.
Jeg har altid betragtet hende som en af mine... "ældste" venner.
Jason, jeg glæder mig til at arbejde "under" dig igen.
Kom nu ikke for godt i gang, Lola. Jason, skal vi snuppe en drink?
Jeg drikker kun i vennelag.
Du kan ikke være bekendt at invitere Lola, når Marina har det så dårligt.
- Tænk dog på filmen, Jason! - Jeg tænker på Marinas helbred.
Bare rolig, hun skal nok klare den. Jeg varetager blot vore interesser.
"Vore", siger du?
DeMille, se kendsgerningerne i øjnene. Hvornår har Marina sidst lavet film?
Og hvornår har du sidst haft succes?
Hvis Marty Fenn vil reklamere for sine to primadonnaer, så gør han det.
Den ærede instruktør og hans kone er kun med på hans nåde.
Han kan fyre dem på stedet, hvis han vil. Forstået?
- Så slap af og nyd festen. - Du er en skiderik.
Ja, for jeg er filmproducent.
Mr. Rudd! Jeg ved, der er forskel på producent og instruktør...
- Hvem vælger primadonnaen? - Den, som går i seng med hende.
Præst, det er vores berømte producent Martin N. Fenn.
Han vil besvare alle Deres spørgsmål.
Hvad vil præsten gerne vide?
Det gør mig ondt at høre om Deres mavesår.
Jason, vi har et problem. Kvinden ovenpå...
Politiet skrev alle vore navne ned. De forhørte os i timevis.
Jeg forstår det ikke. Hun virkede frisk som en havørn.
Hun var kun fem år ældre end mig. Stakkels mrs. Babcock.
Hun fik én drink. Fem minutter senere sætter hun sig ned og gisper...
Og så dør hun bare. Hvad mener De om det?
Husk at støve af under gardinerne.
Miss Marple, jeg håber ikke, De har noget imod det...
Jeg arbejder på godset om lørdagen. Alle stjernerne er der.
- De bliver ikke vred, vel? - Nej, da. Tværtimod.
Læg støvekluden og fortæl mig, hvad der skete.
Det eksakte hændelsesforløb.
- Jeg gik rundt i lokalerne... - Ja, men hvad så du?
Alle landsbyens spidser var der. Og en kvindelig fotograf...
Marina Greg og hendes mand. Han er nu så pæn...
- Cherry dog! - Undskyld.
Så kom sekretæren med Heather Babcock.
Heather hilste på Marina og fortalte en kedelig historie om, -
- hvordan de havde mødtes. Miss Greg var ved at falde i søvn.
Miss Babcock var pinlig.
Kort tid efter du havde givet Heather en drink, døde hun.
Det var ikke mig, der gav hende den, Det gjorde mr. Judd...
Hun så ikke ud til at nyde den.
Tak, Cherry. Du har været en stor hjælp.
En meget stor hjælp.
Nu skal jeg lukke op.
- Mor'n, Cherry. - Godmorgen, doktor.
Miss Marple, hvordan har benet det?
Meget bedre, dr. Haydock.
- Skal jeg gøre salonen færdig? - Dagligstuen, Cherry.
- Jeg tror, du skal fortsætte ovenpå. - Jeg kommer ind med teen om lidt.
Stakkels Heather Babcock.
Hun var Deres patient, ikke sandt?
Joh... hun står på patientlisten.
- Havde hun problemer med hjertet? - Nej.
Ræk tungen ud og sig "ah".
Det kunne tyde på, hun blev forgiftet.
Det synes jeg, vi skal overlade til retsmedicineren.
- Nu skal De i gang med behandlingen. - Behandlingen?
- Som består i at pille garn op. - Meget morsomt, doktor.
Mig narrer De ikke!
Røde kinder, Deres øjne stråler... De morer Dem jo. Har jeg ikke ret?
Doktor Haydock, De må ikke tro, at min eneste glæde består i -
- at møde hjælpeløse skæbner på min vej gennem livet.
Obduktionen af afdøde viser store koncentrationer af sovemidlet:
Fenemal. Dette stof har utvivlsomt medført døden.
Kan midlet være ordineret af lægen?
Nej, sir. Afdøde har kun haft skoldkopper og røde hunde.
Ifølge lægen havde hun et jernhelbred.
Tak.
På baggrund af bevismaterialet -
- må jeg konkludere, at der er tale om overlagt mord ved forgiftning.
Gerningsmanden eller gerningsmændene er ukendte.
- Dermott! - Goddag, tante Jane.
Min yndlingsnevø. Hvad bringer dig hertil?
Jeg ville bare hilse på dig.
En kriminalinspektør fra Scotland Yard ville næppe besøge St. Mary Mead, -
- hvis stakkels Heather var død en naturlig død?
Han kom tilfældigvis forbi og fik lyst til sin tantes ferskensyltetøj.
Jeg har ikke lavet ferskensyltetøj i umindelige tider, det ved du.
Sæt dig ned, så vi kan få os en sludder.
Det var forgiftning, ikke?
Tante, har du noget imod, at jeg stiller spørgsmålene?
Giften var efter al sandsynlighed et amerikansk barbiturat: Calmadon.
- Det består hovedsagelig af... - Fenalfarmanolorea.
Jeg kender det fra min tid på hospitalet under krigen.
Blander man det med alkohol, får man åndenød. Blodtrykket falder.
- Det kan være dødbringende. - Og du kendte Babcock, offeret?
Ja, da. En jævn person. Venlig, men ret kedelig.
Dræbte man alle kedelige personer, ville landsbyen blive affolket.
- Det hjælper mig ikke ret meget. - Det er jeg klar over.
- Babcock takkede nej til drinken? - Mr. Rudd hentede en til hende.
- Og miss Greg...? - Sjovt, De nævner det.
Ikke sjovt, snarere sært...
Fortsæt langsomt, Cherry. Prøv at få alle detaljer med.
Marina Greg fik et mærkeligt udtryk i ansigtet.
Var hun bedrøvet, vred, overrasket, bange?
- Det ved jeg ikke. - Giv dig god tid. Tænk dig godt om.
Ansigtsudtrykket var nærmest... forstenet.
Hun stirrede ud i luften, som om hun ikke hørte efter.
Hun så over mod trappen. Der hænger et religiøst maleri...
Så ankom Lola Brewster og hendes mand producenten.
Han er spøjs. Farver nok sit hår. Kvinden fotograferede...
Heather ævlede løs, mens miss Greg stod forstenet.
Hvad så hun på? Gæsterne, maleriet?
- Hun så vel på en af gæsterne. - Hvorfor tror du det?
- Hun ser maleriet hver eneste dag. - Nå, ja... Undskyld, tante.
Hvor længe kiggede hun på maleriet?
- "The Lady of Charlotte". - Undskyld?
"Spindelvævet svævede, spejlet splintredes..."
"Forbandelsen er over os, skreg damen fra Charlotte".
Lord Tennyson, hvem ellers? Jeg har en svaghed for digteren.
En ret passende beskrivelse, ikke? Fortæl du videre, Cherry.
Der er ikke mere at fortælle. Lola gik hen til miss Greg...
De hader vist hinanden. Der blevet taget nogle billeder...
Og så kom mr. Rudd... han er gudeskøn...
Vi vil høre om Babcock og Greg. Skete der ellers noget?
Næ... Heather spildte sin drink, og miss Greg forlod hende.
Spildte, sagde du? Spildte Heather sin drink?
Glemte jeg at sige det? Hvor dumt af mig.
- Åh! Det må De undskylde. - Det gør ikke noget.
De må få min drink. Jeg har ikke rørt den.
Jeg insisterer. Jeg henter et nyt glas.
Det vil altså sige, at Heather drak af Marinas glas.
Stakkels Heather. Vi har hæftet os ved det forkerte mord.
I morgen tidlig kører du direkte op til Gossington Hall.
Og gør brug af de fremragende talenter, jeg har arvet efter dig?
Du er i sandhed min yndlingsnevø.
Jeg melder Deres ankomst, sir.
- Kriminalinspektør Craddock? - Ja.
Mr. Rudd kommer om et øjeblik. Men han har meget travlt.
Er De klar over, hvor omfattende et filmarbejde er?
Garderobeprøver, sminkeprøver, lysprøver...
- "Der, Hvor Regnbuen Ender". - Undskyld?
Marinas første prisbelønnede film.
Jeg glemmer aldrig slutcenen. Den var så livagtig og ægte.
Sårbarhed er nøgleordet.
"Vejen Tilbage", "Paradise Road"... Meget overbevisende.
Den uforgængelige evne til at få os til at føle omsorg.
- De stod med ansigtet denne vej. - Undskyld?
Gæsterne, da de blev præsenteret for hinanden.
Ja, det er korrekt.
Hendes øjne er uhyggelige. De virker hypnotiserende.
- Det er en efterligning. - Jeg taler om miss Gregs øjne.
Jeg husker dem tydeligt fra "Tomorrow's Dawn".
Hun spillede en ung arving, som kom fra... hvor var det nu?
- Boston. - Netop.
Hun havde arvet en ejendom i Californien...
Husker De den scene, hvor de truer med at grave hendes jord op?
Men den hjælpeløse, unge sommerfugl tog kampen op med guldgraverne...
- Må jeg tale med hende? - Nej. Hun sover til middag.
Så senere måske?
Hjælpeløse, unge sommerfugle behøver deres skønhedssøvn.
Det forpulede svin til Marty Fenn! Han har ingen klasse!
Men han finansierer dit comeback, så hids dig ned.
Den affarvede tøjte skal ikke spille med i min film.
Og så som dronningen!
Hun optræder i to sølle scener, og ikke sammen med dig.
Lola Brewster, skuespillerinde?
Hun har ikke engang læst drejebogen.
Det er udelukkende din film. Ingen vil huske andre end dig.
Åh, skattemand! Mener du virkelig det?
Det kan du tro.
Det er så længe siden... Tror du, jeg har mistet grebet?
Du leverer en pragtpræstation. Det ved jeg.
Elskede. Du er så sød ved mig.
Det har du altid været.
Fanden ta' den mær!
Hendes ansigt har så mange rynker, at de kan bruges som jernbanespor.
- Jeg filmer hende uden filter. - Hun skulle have en sæk over hovedet.
Du må dubbe hendes stemme eller skrive i drejebogen, -
- at hun kommer fra Hobogen i New Jersey.
Poser, poser, gå nu væk, ned, ned, ned i en sæk.
Jason, hvor fanden bliver du af?
Lola har ventet på dig i 20 min. Hun vil have fjerboa på i filmen.
Dronninger går kun i fjerboa, hvis de bor i Hollywood. Hun tror mig ikke.
Skynd dig herover, Jason.
- Hvad sagde skattemanden? - Ikke noget nyt.
Alexander skal sætte mit hår.
Mit lam, jeg har sagt det 117 gange, dronning Elizabeth var skaldet.
Ikke i den her film. Lola Brewster er historie.
Jeg bliver majestætisk, fantastisk og inspirerende.
Jeg får mæren til at fremstå som en gammel kælling.
Vi må optræde sammen i nogle scener, så verden kan se, -
- at jeg er langt yngre og slankere.
Elizabeth og Mary traf aldrig hinanden.
Måske mødtes de på markedspladsen. Nå, nej, det havde hun folk til.
I skønhedssalonen? Nej, skønhedssalonen kom til hende.
Vent lidt... nu har jeg det.
Jeg møder hende i Tower of London.
Lige før hun skal halshugges. Rotterne kravler rundt på hende.
Hun ligner en bums i sine pjalter. Og ind kommer... dejlige mig.
Jeg har travlt, hr. kriminalinspektør.
Miss Greg og miss Brewster, står de hinanden nær?
Sætter man dem sammen med en haj, bliver hajen skizofren.
- Hvem er yngst? Marina eller Lola? - Ingen af dem.
- Klarer De den? - Høfeber.
Allergi er noget forbandet noget. Jeg er allergisk over for uld.
Calmadon fjerner det værste ubehag. Kender De midlet?
- Vi køber det i store mængder. - Bruger miss Greg det?
Der bliver mangel på det, når filmoptagelserne er slut.
- Tager De det selv? - Har jeg noget valg?
Deres arbejde må være spændende. Miss Greg er elskelig, ikke?
Hun får Medusa til at ligne Skt. Bernadette.
Hvorfor skifter De så ikke job?
Jeg arbejdede for Jason. Jeg har lært at leve med hendes sammenbrud.
Sammenbrud? Interessant. Fortæl mig om dem.
- Det er vildt overdrevet. - Jeg er fascineret.
Man må ikke tale om sygdom, sindssyge eller børn.
Højst interessant. Hvorfor dog ikke?
Det vil jeg ikke uddybe nærmere.
Mr. Rudd bakker hende vel op?
Han er hengiven ud over alle grænser.
- Og mr. Fenn? - Han lyver kun, når han taler.
- De er vel oprevede over mordet. - Mordet?
Vi er ved at lave en film. Lokale problemer vedkommer os ikke.
Mr. Rudd, må jeg...?
Jeg har travlt. De kan interviewe min sekretær.
Ja?
Ja, ja! Jeg kommer nu!
Mr. Rudd, kriminalinspektør Craddock, Skotland Yard.
Vi gør alting efter bogen. Filmhold og statister er englændere.
Filmen bliver uden tvivl en succes uden indblanding fra Skotland Yard.
Men der er faktisk begået et mord.
- Miss...? - Heather Babcock.
- Det gør mig ondt... - Må jeg tale med Deres kone?
Beklager. Lægen siger, hun behøver ro.
Det er meget vigtigt, at jeg taler med hende.
Min kone står foran sit livs vigtigste rolle, hr. inspektør.
Hun bruger al sin energi på at vinde sin tredje Oscar.
- Jeg vil ikke belemre hende... - Med ubetydelige ting som mord?
Sikkert, hr. inspektør.
Deres kone fortjener en Oscar til. Summer Rain burde have givet hende en.
Har det strejfet Dem, at Heathers død næppe er tilfældig?
At Deres kone skulle være myrdet i stedet for?
- Må jeg så tale med hende? - Nej.
Min kone har været igennem meget. Jeg tænker ikke kun på i lørdags.
De får ikke lov til at få hende til at bryde sammen. Farvel.
Hun har haft adskillige nervesammenbrud, ikke?
- Hvem har fortalt Dem det? - Det er en offentlig hemmelighed.
Det er pænt af Dem at lade børnene lege her.
- Nå... gartnerens unger? - Kan Deres kone tåle larmen?
Lad os stoppe paradenummeret.
Engang havde Marina et desperat ønske om at få børn.
Lægerne sagde, hun var steril, så hun adopterede to.
Få år senere mens hun stadig var gift med sin første mand, -
- opdagede hun, at hun var gravid.
Desværre blev barnet født som mongol.
Marina brød fuldstændig sammen og har ikke arbejdet siden.
- Jeg forstår. - Derfor er filmen vigtig for hende.
At turde stå foran kameraet igen...
Filmen bliver et vendepunkt.
Hvis hun opdager, at nogen vil myrde hende...
- Tror De ikke, hun har tænkt tanken? - Nej.
Går det Dem ikke på, at nogen vil myrde Deres kone?
De har vist set for mange karatefilm. Hør nu her...
Når jeg ikke er her, holder min sekretær øje med hende.
Har De tillid til miss Zlelinsky? Hun var til stede, da hun døde.
- Ella holder meget af min kone. - Holder hun også af Dem?
Marty har ringet! Er du der ikke om 10 min., ringer han til John Huston.
Var der andet, hr. kriminalinspektør?
Var det den Marty Fenn, som lavede "Terror i Trinidad?"
Jeg har aldrig forstået filmens afslutning.
Hvad med Knockwurst?
Forresten, mr. Rudd...
"Den Sidste Brigade" gjorde et stort indtryk på mig.
Især Deres diskrete anvendelse af dæmpet belysning...
Tak.
Bør du ikke skåne foden, Jane?
Edward har reumatisme, og haven må ikke gro til.
- Tror du, Rudd holder af sin kone? - Han forguder hende.
- Og miss Zlelinsky? - Kontant, effektiv, loyal...
- Hun har høfeber. - Er hun tiltrækkende?
- På sæt og vis... - En noget tvivlsom vurdering.
- Hvad antyder du? - Jeg antyder ingenting.
Men det var ikke just en kompliment.
Godt. Så siger jeg det uden omsvøb.
Under de rette omstændigheder kunne Zlelinsky være en sexbombe.
Så foretrækker jeg din oprindelige vurdering.
- Du bragte det selv på bane. - Tror du, hun talte sandt?
Hendes loyalitet var ganske gennemskuelig.
Hendes følelser for mr. Rudd? I mine øjne er hun den hovedmistænkte.
- Hvad skal du nu? - Overvære en filmoptagelse.
Denne sag er ikke noget for dig.
Showbusiness er en branche som alle andre.
Det er for showpræget. Jeg læste en sjov beskrivelse af Hollywood.
"Under al det forlorne flitterstads finder man det ægte flitterstads".
Meget dybsindigt sagt, tante.
Pas på de ikke forveksler dig med Leslie Howard og giver dig en rolle.
Jeg er ikke totalt charmeforladt. Måske bliver jeg opdaget nu.
Find mrs. Babcocks morder først.
Jeg må skynde mig, før en vis dame kommer mig i forkøbet.
Klar til optagelse! Ring med klokken.
Stille, alle sammen!
Vi dropper klaptræet. Lola Brewster, sminkeprøve. 1. optagelse.
Drej ansigtet mod venstre.
Langsomt.
Vidunderligt. Stå stille.
Sænk hagen en smule og løft blikket.
Undskyld mig, mester. Tjek lige blodet.
- Det er for lyst. - Det er det, vi plejer at bruge.
Det ligner vand. Blod er tykkere end vand!
Det skal være tykt som tomatsuppe.
Vil De lige tjekke vagterne?
De skal være dronningens soldater, ikke ballerinaer.
Drej ansigtet til højre... Ikke skuldrene.
Nej. Til din venstre side.
- Jason! - Tak!
Ja, min egen?
Vi må ikke glemme, at jeg er gift med filmens producent...
Det har jeg ikke glemt.
Vi må snakke om dronningens forhold til sin far.
Faren har været død i 30 år. Gå ind og find dig en pæn kjole.
Jeg sagde jo, vi skulle have valgt George Cukor.
Han tænker kun på sværd og blod....
Rør mig ikke! Hvor har du hyret de amatører fra?
Du er en køn instruktør. Så I hans sidste film?
Den gav mig brækfornemmelser.
Kriminalinspektør Craddock, det var pænt af Dem at komme.
Jeg er en stor beundrer af Dem.
De må have mig undskyldt, mens jeg klæder om.
Ja, selvfølgelig.
Hvad kan jeg så gøre for Dem?
Det drejer sig om mordet på Heather Babcock.
- Hvem? - Kvinden på Gossington Hall.
En af statisterne? Av, min rumpe!
Hvis jeg må skifte emne...
Hvad er Deres forhold til Marina Greg?
Greg? Navnet lyder bekendt.
Spøg til side. Selvfølgelig kender jeg hende.
Den aldrende, nedbrudte skuespiller, som prøver at gøre comeback, ikke?
Hvis I reder parykken ud, vil I finde Amelia Earhart.
Stil mig nogle flere nærgående spørgsmål, inspektør.
Jeg elsker at blive undersøgt, især af en nuttet mand som Dem.
- Det, som interesserer mig... - En ægte inspektør fra Skotland Yard?
Jeg kan næsten ikke fatte det. Og så i min garderobe.
Jeg opfatter mig nu snarere som en... strømer.
Hvor er din knippel?
Undskyld, jeg bragte Dem i forlegenhed.
Jeg skal nok opføre mig pænt.
Med hensyn til Marina... Hun var en stor filmstjerne. Var.
Da jeg var lille, tog min mormor mig med ind og se alle hendes film.
For ca. 10 år siden, da jeg var 16, fik staklen et nervesammenbrud.
Stoffer, alkohol og sindssyge...
Det er ikke let, når man rammer bunden.
Det mindste vi kunne gøre, var at give hende en rolle i min film.
- Ikke så stramt, for pokker! - Miss Brewster...
Var der ikke noget knas mellem Dem og miss Greg?
Knas? Hvad mener De dog?
Da hun traf mr. Rudd. Jeg troede, De og han var...
Det er fortid, hr. kriminalinspektør.
Mit forhold til Jason sang alligevel på sidste vers.
Det glædede mig, at Marina fandt lidt trøst...
Denne ensomme og ynkelige personage.
Var det derfor, De skød mod hende med en 9 mm. Luger, men ramte forbi?
- Har mæren sagt det? - Nej. Det har politiet.
Nå, ja. Jeg blev hidsig.
Filmstjerner er også mennesker.
Ville De kunne gøre det igen? Men denne gang med gift?
- Insinuerer De, at jeg...? - Jeg undersøger blot mulighederne.
Så er vi klar, miss Brewster.
Jeg går nu. Tak for passiaren. Og held og lykke med filmen.
- Vi venter... - Op i røven med Skotland Yard!
Undskyld, miss.
Jeg smutter ned i byen.
Byen ligger i den anden retning.
Cherry, kan man ringe til posthuset fra telefonboksen?
Det tror jeg ikke.
Gossington Hall, goddag.
Hallo?
Hvad er pigebarnet ude på?
Jeg så dig gøre det...
Jeg så dig forgifte Marinas glas.
Den rolle er besat. Opgiv navn og adresse til min sekretær...
Skuespillere! De svæver højt over vandene.
Jeg kendte engang en dulle, som var med i min krigsdokumentarfilm.
Hun mødte op i studiet og sagde, hun ikke kunne påtage sig rollen.
Hendes astrolog sagde nemlig, stjernerne stod forkert.
Derfor opsøgte jeg idioten og stak ham en tusse.
Pludselig ændrer konstellationen sig.
Hvis hun ikke møder til tiden hver dag, forsvinder hendes sexlyst.
De næste dag kom hun før rengøringspersonalet.
- "Fields of Glory?" - Ja. Så du filmen?
- Den var ikke særlig positiv... - Det eneste positive var negativet.
Hvad var det, De ville mig?
- Hvor længe har De kendt miss Greg? - Vi er gamle venner.
Har De haft et intimt forhold?
Intimt? Ja. Alle i vores branche har intime forhold.
Swifty! Hva' så?
Hun har fået filmens hovedrolle. Hvad mere kan jeg gøre?
Nej, nu er du urimelig!
Herligt. Jeg skylder dig en tjeneste.
Agenter! Han tror, han har klasse. Han solgte mig engang et "stjernefrø".
Det viste sig, hun havde været død i et halvt år.
Undskyld, jeg afbrød dig. Fortsæt endelig.
Med hensyn til miss Greg...
Nu skal jeg sige dig noget om Marina.
Hun er usikker. Under alle smykkerne findes en bedrøvet, skrøbelig dame.
Kan nogen tænkes at ville gøre hende fortræd?
Nogle blandt filmholdet... Dem, for eksempel.
Mig? Jeg er producenten! Jeg har sat $3,5 millioner på højkant.
Skulle jeg nakke primadonnaen, to dage før optagelserne begynder?
Jeg har skrevet kontrakt med radioen til en optræden til jul.
- Medmindre en anden nakker hende. - Sker det, udstopper jeg hende, -
- så hun kan optræde til jul.
Harry, jeg vil have de billeder nu!
Uanset om hun drikker te med Mickey Mouse! Det skal være nu!
Var der ellers noget? Jeg har travlt.
Lige en sidste ting, mr. Fenn. Jeg har altid undret mig over...
- Hvad står "N" for? - Det skal jeg sige dig.
N står for "Nothing". Men det ser sgu flot ud på lærredet.
Tak for hjælpen, mr. Fenn.
Giv mig Kysten.
Hvilken kyst tror du?
Kriminalinspektør Craddock, frue.
Gartneren udviser en kærlig omhu for sit arbejde.
Jeg er Marina Greg. De sørgelige rester.
De var her tidligere på dagen. Jeg beklager, jeg var indisponeret.
De skal ikke undskylde.
De må forstå, at filmarbejde er altid kaotisk.
- Det er en rådden branche. - Jeg går sjældent i biografen.
- Vil De have te? - Ja, tak.
- Bruger De mælk? - Nej, tak.
Jeg drak aldrig te i Amerika. Men nu er jeg næsten afhængig af det.
Der ligger en tebutik i landsbyen. Hedgeworth... glimrende sted.
Det må jeg tjekke... "tjekke".
"Hun lyder forfærdelig amerikansk".
De kommer angående den stakkels pige, ikke?
Har De nogen anelse om, hvem der har dræbt hende?
- Hvad ved De om hende? - Mig? Hvorfor spørger De?
Folk siger, De snakkede med hende et stykke tid.
Hun snakkede, og jeg lyttede.
Kan De uddybe det?
Ved De, hvordan ægte fans opfører sig?
Nej. Jeg er lutter øre.
Jeg mener...
Vent lidt, jeg skal lige tænke efter.
Jeg mener, jeg engang har mødt hende for mange år siden, under krigen.
Hun huskede alle detaljerne. Selv min sang og påklædning...
Det pudsige er, jeg husker det også.
Jeg sang for soldaterne. Hun var syg men ville se mig.
Hun stod op, klædte sig på og gik hen til sceneindgangen.
Hendes onkel var vist scenefunktionær.
Hun ventede i kulisserne, til forstillingen var forbi.
Jeg gav hende vist min autograf.
Det var det største øjeblik i hendes liv, sagde hun.
Og det var det sikkert også.
Det gør mig ondt...
På et tidspunkt stirrede De på noget... De virkede skræmt.
Da mr. Fenn og hans kone ankom. De stirrede på maleriet på trappen.
Nå, det?
Ja, det er sandt.
Mens jeg hørte på al hendes snak... jeg var træt af at sige tak.
Jeg tænkte kun på at komme væk fra hende.
Pludselig blev jeg... tom i hjernen.
Kan De komme i tanke om nogen, -
- som kunne tænkes at ville dræbe Dem?
- Hvorfor spørger De om det? - Alle muligheder skal undersøges.
- Synes De om miss Zlelinsky? - Hvorfor spørger De om det?
En lokal kvinde er blevet myrdet, hvad har det med mig at gøre?
Jeg er her for at lave en film. Jeg er omgivet af venner.
Hvorfor udsætter De mig for det her?
Jeg forsøger at få styr på mit liv.
Min mand og Ella bakker mig op.
De vil ikke lade det ske. De vil tale min sag.
Hvorfor gør De det mod mig?
Åh, Gud!
Det var mig, ikke? Det var mig, der skulle forgives.
Nogen forsøger at slå mig ihjel.
De prøver at forgifte mig! Ikke sandt? Jeg ved det!
Jeg kan høre dem komme! "Danger in the Dark".
MGM, 1932.
Der, hvor De bryder sammen, fordi Deres mand og søster vil forgifte Dem.
Hvor er De dog fræk, hr. kriminalinspektør.
- Har De set alle mine film? - Ja, mindst to gange.
- Den film floppede. - Men De spillede overbevisende.
Det mente filmanmelderne ikke.
Havde de været her i dag, ville de lade sig overtale.
I modsætning til Dem.
En kriminalmand skal analysere folks opførsel bag kulisserne.
Og en skuespiller spiller komedie.
Deres præstation var måske en smule overdrevet.
Jeg troede heller ikke, De ville tro mig.
Og det gør jeg stadigvæk ikke.
"Næste gang overlever du ikke". "Forbered dig på at dø".
Det ene brev blev sendt hertil, det andet til filmstudiet... i morges.
- Hvem afleverede brevene? - Det ved vi ikke. Jeg og min mand.
Først troede jeg, det var en syg spøg.
Jeg har ikke været så bange, siden jeg var barn i Oklahoma City.
Shirley Bookbinder, byens smukkeste pige.
Jeg troede, jeg var noget særligt.
Men så en dag, jeg har vel været omkring ti år...
Jeg fandt en besked på mit skrivebord, hvorpå der stod :
"Ingen kan lide dig, Shirley".
Jeg græd i tre dage.
Jeg fandt aldrig ud af, hvem der havde skrevet det.
Det svære ved at have noget...
Der er altid nogen, som forsøger at stjæle det.
Og det lykkes normalt for dem.
Hjælp mig, vil De ikke nok?
Det skal nok lykkes for dig, Dermott.
- Du er vist lun på miss Bookbinder. - Nonsens!
Problemet er, at jeg har mistænkte nok til at kunne fylde hovedgaden.
Husk at komme til tiden. Både dig, Jeremy John og gudforældrene.
For klokken halv fire skal mrs. Cracknells lille Jeremy John døbes.
Nå, nej. Han hedder Michael Jeremy... nej, John...
Det er så forvirrende. Jeg skal nok huske navnet.
Vi ses på lørdag kl. halv fire.
Miss Marple! Jeg har en god nyhed.
Mekanikeren mr. Edwards har fundet fejlen.
Vi får forhåbentlig ikke brug for Deres assistance -
- med at opklare fredagens mordgåde i filmen "To piger fra... "
Nå, det har jeg glemt. Men De skal være velkommen.
"To Piger fra Idaho". Du går ikke glip af noget, Jane.
Åh, Jamie!
Jeg har længtes efter tage dig i min favn.
At trykke dig ind mod min barm.
Jason, smid den mær ud herfra!
Er det mig, hun taler om?
Jeg ville bare vise Jason mit nye kostume.
Vil du sætte dronningen tilbage i buret, skat?
Lola, jeg synes, du skal... øve dig på dine replikker.
Alt for dig, min skat.
Hvem har en drejebog med nerve?
Åh, undskyld. Jeg burde ikke have brugt det ord.
Tepause!
Gå ikke ind foran kameraet!
Har du det godt?
- Jeg har det fint, Jinx. - Stor pige.
- Vil du have kaffe, Marina? - Ja, tak.
Vi har brug for Deres hjælp, sir.
Hvornår skal jeg optræde med sir Walter Raleigh?
Jason!
Ka... kaffen.
- Den er måske lidt stærk, men... - Du lyver for mig!
Den er forgiftet!
Jeg går nu, miss Marple. Vi ses i morgen.
- Middagen står i ovnen. - Tak, Cherry.
Husker du mig? Jeg så dig... din morder.
Godaften. Mr. Rudd har spurgt efter Dem.
Hvor har du været?
Jeg gik en tur.
Hvad er der i vejen? Du ser herrens ud.
Med hensyn til kaffen, som Marina nær havde drukket.
Jeg lod indholdet analysere. Det er arsenik.
- Hvordan? - Det spørger jeg dig om?
Du lavede kaffen og skænkede den for hende.
- Mistænker du mig? - Ja.
Nej. Jeg ved ikke, hvad jeg skal tro.
Du elsker hende meget højt, ikke?
Politiet skal nok finde ham.
- "Ham"? - Ja... morderen.
Så gør dog noget ved den forkølelse!
- Er lægen kommet? - Vi blev tilkaldt kl. kvart i ni.
Min rapport foreligger i morgen.
I kan godt gå nu, piger.
Bates, De skal afgive vidneforklaring nu.
Inspektør, hvem har dræbt hende?
Den samme person, som ville forgive Deres hustru.
Miss Zlelinsky har ringet flere gange fra telefonboksen.
Hun legede detektiv, ringede til samtlige mistænkte -
- og sagde, hun så dem forgifte Deres kone.
Hun vil høre deres reaktion og derved afsløre morderen.
Det lykkedes hende åbenbart.
- Har De talt med kaffeleverandøren? - Ja.
Mr. Rudd, fortæl mig, hvad De ved om disse trusselbreve.
Dem havde jeg glemt.
Glemte De, at nogen truer Deres kone på livet?
- Jeg troede, jeg kunne klare det. - Så troede De forkert.
- Hvad laver du? - Jeg rejser!
- Jeg bliver her ikke en nat til. - Hvad så med filmen?
Skråt op med filmen! Nogen prøver at slå mig ihjel.
Ingen skal gøre dig fortræd.
Åh, Jinx! Jeg er så bange.
Jeg er hos dig. Og politiet overvåger huset.
Hvorfor vil nogen mig det ondt?
Hvorfor sagde du ikke noget om de trusselbreve?
Der var ingen grund til også at gøre dig bange.
Lad os rejse væk.
Godt. Vi tager ind på et hotel i morgen. Det lover jeg.
- Vi skal altid være sammen. - Til døden skiller os ad.
Hvorfor siger du det?
Nu kan vi se bort fra miss Zlelinsky. Mord er en farlig branche.
Man må være forberedt på det værste.
- Hun var ikke noget kønt syn. - Syre giver er en smertefuld død.
Hvad gør vi nu, Jane? De hovedmistænkte dør som fluer.
Der var mindst 40 gæster til stede, men ingen så giften blive hældt i.
Mindst tre personer kan have set det.
Den uopmærksomme gæst, som ikke hæftede sig ved det.
Og den person, som fandt det ganske naturligt.
I min tid så man skævt til den slags, men i dag hælder folk piller i alting.
- Og den sidste mulighed? - Den egentlige morder.
- Som også myrdede Zlelinsky? - Netop.
Mord er som et puslespil.
Man kan først se hele billedet, når den sidste brik er på plads.
Og vi mangler stadig én.
Hvad hed den rædsomme kvinde? Hun lignede en fra Cheltenham.
- Colethaw. - Cynthia Colethaw.
Du mindede mig om hendes lugtende pekingeser.
Hvad var det nu, den hed? Den stank forfærdeligt.
- Tante Jane? - Stenansigtet... det stivnede blik.
Hvad var det, Babcock sagde til Marina, lige før hun stivnede?
Hun ævlede løs om sin sygdom. Hun fik Marinas autograf.
Det var lige før, hun spildte drinken. Her står det.
Duer ikke. Vi må kende Heathers eksakte ordlyd.
Jeg er ikke med.
Alice Weatherbys kusine.
Hendes mand hængte sig i en krog i loftet.
Det eneste i værelset var krogen, liget og en sjat vand på gulvet.
Det var uforståeligt, hvordan han havde kunnet hænge sig selv.
Men så kom det frem, at han havde købt en stor isblok.
Alice Weatherbys kusine ryster ved tanken om en isterning i drinken.
Nå, ja...
Når noget så trivielt som en isterning sættes i forbindelse -
- med noget, som forårsager stor sorg, så glemmer man det aldrig.
Jeg forstår ikke, hvor du vil hen.
Hvis vi vidste, hvad Heather havde sagt...
Cherry!
Det er for sent. Jeg har sendt hende hjem.
- Hvorfor dog det? - Hun skulle nødig også myrdes.
Marina, min skat... her er noget varmt at drikke.
Varm chokolade.
Husker du, da vi drak chokolade de kolde nætter i Sun Valley?
Da vi ikke havde andet at tage os til.
Og bagefter...
Sov godt.
Jeg tager pillerne. Dem har du ikke brug for mere.
Jason...
- Jeg elsker dig. - Jeg elsker også dig, min skat.
Ja, selvfølgelig! Præsten!
Tak. Vær rar at vente herude.
Miss Greg er ikke at træffe.
- Det er bydende nødvendigt. - Beklager. Jeg har mine ordrer.
Så venter jeg her.
- En dame har meldt sin ankomst, sir. - Hvilken dame?
En ældre dame. Miss Marple nægter at gå.
Jeg smider hende ud.
Mr. Rudd, godmorgen...
Hør nu her, miss Marble, eller hvad De nu hedder...
- De kan ikke blive her. - Jeg skal fatte mig i korthed.
Deres kone stod dér på morddagen, ikke?
Hun så herover... og så stivnede hun.
- De må hellere gå nu. - "Mor med barn". Et fint maleri.
En gave fra instituttet i Milano.
Det hele er ganske ligetil.
- Jeg aner ikke, hvad De taler om. - Joh, De gør.
- Dermott! - Tante Jane. Det anede mig.
Det var her, det skete. Det gør det lettere at forstå.
Det er ganske ligetil, hvis man anskuer det rigtigt.
Det har noget at gøre med den type person, Heather var.
Nu må det høre op! Kan i så komme ud!
De må hellere tilkalde politiet.
Lad os gå tilbage til det øjeblik, hvor Heather begynder at plapre.
Stakkels miss Greg lyttede tålmodigt til hendes vås.
Men pludselig drejede Marina hovedet væk.
Hun fik et mærkeligt ansigtsudtryk. Et dommedagsudtryk.
Det havde intet at gøre med Lolas ankomst.
Marina så hverken på hende eller Heather. Hun så på Madonnaen.
Et maleri af en fredfyldt moder, som holder et yndigt barn.
- Jeg ser ikke forbindelsen. - Du ved ikke, hvad Heather sagde.
Alt det her snakkede vi om i går.
Hun stod op, gik på toilettet før hun mødte sit idol.
Hendes onkel lukkede hende ind på teatret, hvor hun ventede i kulissen.
- Jeg fatter stadig ikke en brik. - Så kom jeg i tanke om præsten.
Jeg ringede ham op midt om natten, hvilket ikke var videre populært.
Han huskede Heathers sygdom.
Hun og hendes mor opholdt sig i landsbyen, mens hun kom til hægterne.
Da Heather tog ind til teateret, smittede hun stadig.
Hun havde rubella, bedre kendt som røde hunde.
Deres kone fødte et mentalt handicappet barn.
Hun kom sig aldrig over chokket.
Marina fik røde hunde under graviditeten.
Men hun vidste ikke, hvordan det skete.
En tilfældig eftermiddag fortæller en fremmed hende stolt, -
- hvad hun har gjort.
... og jeg fik lov at kysse Dem.
En sød historie.
- Vil du have noget at drikke? - Ja, tak.
Det perfekte mord. Ikke helt som Cherry beskrev det.
Jeg drog den fejlagtige konklusion, -
- at en gæst forgiftede drinken. Men det var jo unødvendigt.
Ingen bemærkede, at værtinden gik på toilettet for at hælde gift i glasset.
Som professionel skuespillerinde kunne hun let "komme til" -
- at skubbe til Heathers albue og så tilbyde hende sin egen drink.
Marina var nødt til at fastholde, at morderen var ude efter hende.
Hun skrev trusselbrevene -
- og forgiftede kaffen i studiet. Alle lod sig narre...
Alle på nær én... De vidste besked, mr. Rudd.
Brevene fik Dem til at indse det...
De breve, Deres kone "glemte" at fortælle om.
Havde de været ægte, havde hun straks underrettet Dem.
Derfor holdt De hånden over hende.
- Jeg må tale med Deres kone... - Jeg vil gerne tale med hende først.
Miss Marple...
- Hun er død. - Det tænkte jeg nok.
Jeg har slået hende ihjel. Jeg forgiftede hendes chokolade i aftes.
Hun var under alle omstændigheder blevet afsløret.
Jeg nænnede ikke at udsætte hende for det.
- Hun har lidt tilstrækkeligt. - De må have elsket hende højt.
Mr. Rudd, De må hellere komme herind.
Marina!
Hun har leveret sit livs præstation.